Сорокин, Михаил Михайлович
Соро́кин Михаи́л Миха́йлович (вина 1946 шеран 22 июнехь, Краснадаран махкара Темрюкехь) — советийн, российн тӀеман хьаькам, тӀеман Ӏилманийн кандидат, инарла-лейтенант, 2001 шерера 2011 шо кхаччалц РФ Федерацин Кхеташонан декъахо.

Биографи 
Михаил Сорокин  вина 1946 шеран 22 июнехь ССРС, Краснодаран махкара Темрюкехь, иссалгӀа бер дара овхӀочун доьзалехь. Бераллехь дуьйна лууш вара эскарехь гӀуллакх дан. 1964 шарахь чекхйаьккхира йуккъерачу ишколан 10 класс, деша хӀоьттира  Бакохан лакхара йукъараэскаран баьччаллин Азербайджанан ССР Лакхара Кхеташонан цӀарах доьшийле, иза чекхйаьккхира 1968 шарахь тӀех дика а, дешин мидалца а, цул тӀаьхьа хьажийра Советийн эскаран Германера тобане, цигахь гӀуллакхехь вара тайп-тайпана политикин хӀоттаман даржашкахь.

1980 шарахь чекхйаьккхира ТӀеман-политикин В. И. Ленинан цӀарах академи.

Хилла полкан баьччин политикин декъан гӀовс, баьччин гӀовс, гвардийн ша йолу 6-гӀа мотокхийсархойн Берлинан Хмельницкий Богданан орденан бригадин политдекъан хьаькам Берлин Карлхорст, баьччин гӀовс, Гуьржийчуьра Ахалкалаки дивизин политдекъан хьаькам.
1987 – 1992 шерашкахь гӀуллакхехь вара Эрмалойчу хӀоттийначу гвардин 7-гӀа эскарехь баьччин гӀовсан даржехь, дакъа лецира Спитакехь мохкбегоран тӀаьхьало дӀайоккхуш.

1992 – 1996 шерашкахь гӀуллакхехь вара Костромин областан тӀеман комиссаран даржехь.

1996 - 2000 шерашкахь Сорокин Михаил — Москох гӀалин коьрта тӀеман комиссар.

Эскарера мукъа ваьлча политикин карьера йан волавелла. 2001 шарахь РФ Федералан Гуламан Аппаратан пачхьалкхан гӀуллакхан а, кадрийн урхаллин хьаькман гӀовсан даржехь вара.

2001 шеран ноябрехь хилира Новгородан областан Думин Федерацин Кхеташонан векал. Ву Промышленностан политикин комитета декъахо, Федерацин Кхеташонан болх дӀабахаран тергонан комиссин председателан гӀовс, РФ Чоьтан палатица йукъаметтигаш лелоран комиссин декъахо. 2011 шеран октябрехь чекхйевлла Федерацин Кхеташонан декъахочун йуьззина йолу бакъонаш. «Йукъара Росси» партин декъахо.

СовгӀаташ 
 «ТӀеман гӀуллакхашна» орден(1998 шеран)
 Сийлаллин орден — РФ президентан 2006 шеран 22 июнан № 635 йолу омар
 ЦӀен Седан орден(1990 шеран)
 ССРС ТӀеман Ницкъашкахь Даймехкан гӀуллакхашна 3 тӀегӀанан орден (1976 шеран)
 Жуковн мидал
 «Къинхьегаман сийлалла (ТӀемлойн сийлалла). Ленин Владимира Ильичан 100 шо кхачар даздаран юбилейн мидал
 1941—1945 шерашкахь Сийлахь-Боккха Даймехкан тӀамтӀехь толам баьккхина ткъа шо кхачарна мидал
 ССРС ТӀеман Ницкъийн ветеранан мидал
 Российн флотан 300 шо кхачарна юбилейн мидал
 Москохан 850 шо кхачарна иэсан мидал
 Медаль «За укрепление боевого содружества»
 ССРС ТӀеман Ницкъийн 50 шо кхачарна мидал
 ССРС ТӀеман Ницкъийн 60 шо кхачарна мидал
 ССРС ТӀеман Ницкъийн 70 шо кхачарна мидал
 Маргеловн мидал (Дуьхьмин)
 Дуьхьалонан министраллин 200 шо кхачарна мидал (Российн дуьхьмин)
 Российн ЧГӀМ 200 шо кхачарна мидал (Российн ЧГӀМ)
 Ала хӀума доцуш гӀуллакх дарна 1 тӀегӀан мидал
 Ала хӀума доцуш гӀуллакх дарна 2 тӀегӀан мидал
 Ала хӀума доцуш гӀуллакх дарна 3 тӀегӀан мидал
 «БӀаьхаллин сийлаллина» мидал

Билгалдахарш

Хьажоргаш 
 Сорокин Михаил Михайлович
  Михаил Сорокин: «Призываю любить нашу армию, холить её и лелеять»
 https://web.archive.org/web/20100502133942/http://bvoku-bratstvo.ru/page.php?10Наши медалисты
 Наши инарлаы

Российн Федерацин Советан декъашхой (2000 дуьйна)
Адамаш:Москох
Инарла-лейтенанташ (Российн Федераци)
«Йукъара Российн» декъашхой
Адамаш:Новгородан область
ТӀеман Ӏилманийн кандидаташ
ССКП декъахой
ТӀеман хьаькмаш абатца
Бакохан лакхара йукъараэскаран баьччаллин доьшийлера арахецархой
РФ Президентан ПГӀРА чекхйаьккхинарш
ТӀеман-политикин В. И. Ленинан цӀарах академера арахецархой
Адамаш:Бакохан лакхара йукъараэскаран баьччаллин доьшийла
ССРС ДМ «ТӀеман лдм тӀехдика чекхйаккхарна» дешин мидал йелларш
 ГДР «Беккер Артур» мидал йелларш